L'ainu ye una luenga en risque  d'acotolar-se. En Nibutani, localidat que arrocla la mayor cantidat de fablants nativos, bi'n ha bells 100 d'os que nomás 15 fan servir a luenga a diario. A mayoría d'os autoproclamaus "ainus etnicos" de Chapón (muitos atros no son conscients d'o suyo orichen ainu u tienen miedo d'estar discriminaus) no charran que en chaponés. En as zagueras anyadas ha reviscolau l'aprendizache como segunda luenga, más que más en Hokkaido por a faina de l'activista y fablant patrimonial Shigeru Kayano.